

**POVJERENSTVO ZA RAVNOPRAVNOST**

 **SPOLOVA GRADA LUDBREGA**

KLASA:004-01/18-01/02

URBROJ:2186/18-02/3-19-16

U Ludbregu, 27. veljače 2019.

 Na temelju odredbe članka 7. Odluke o osnivanju i imenovanju Povjerenstva za ravnopravnost sporova Grada Ludbrega („Službeni vjesnik Varaždinske županije“ br. 5/14), Povjerenstvo za ravnopravnost spolova Grada Ludbrega na svojoj 7. sjednici održanoj dana 27. veljače 2019. godine, **d o n o s i**

**PROGRAM RADA POVJERENSTVA ZA RAVNOPRAVNOST SPOLOVA**

**GRADA LUDBREGA ZA 2019. GODINU**

**I.**

 Programom rada predlažu se aktivnosti koje se planiraju realizirati na području Grada Ludbrega tijekom 2019. godine.

 Navedene aktivnosti usklađene su sa članovima Povjerenstva za ravnopravnost spolova koji su iskazali zainteresiranost i posebni interes za određeno područje Programa, a koje je realno ostvarivo, kako zbog ograničenih financijskih sredstava tako i zbog samog djelovanja Povjerenstva, obzirom da se radi o radnom tijelu Gradskoga vijeća Grada Ludbrega.

 Navedenim aktivnostima realizira se Program rada na način da se pojedinačno navedenim aktivnostima ostvaruje njegov cilj, a to je podizanje nivoa svijesti o važnosti poštivanja i unaprjeđivanja ljudskih prava žena i muškaraca u Gradu Ludbregu, poticanje aktivizma žena, suzbijanje rodne diskriminacije te provedba politike jednakih mogućnosti za oba spola.

|  |  |  |  |  |
| --- | --- | --- | --- | --- |
| Red.broj | AKTIVNOST |  ROK |  NOSITELJ ZADATKA | ZADUŽENI ČLAN POVJERENSTVA |
| 1. | Donošenje Programa rada Povjerenstva za 2019. godinu | veljače2019. | Predsjednica i članovi/ce Povjerenstva | PredsjednicaPovjerenstva |
| 2. | Nastavak suradnje s Udrugom Narcisa Ludbreg kao i ostalim udrugama na području našega Grada  | kontinuirano | Predsjednica i članovi/cePovjerenstva, predsjednica Udruge Narcisa, predsjednici Udruga | Predsjednica i članovi Povjerenstva |
| 3. | Dostava Programa rada za 2019. godinu Varaždinskoj županiji | veljača2019. | Predsjednica Povjerenstva | Tajnica Povjerenstva |
| 4. | Organiziranje predavanja, okruglih stolova, javnih tribina, tematskih sjednica Povjerenstva i radionica o rodnoj ravnopravnosti po područjima i tematikama predviđenim Programom rada | kontinuirano | PredsjednicaPovjerenstva | Predsjednica i ostali članovi/ce Povjerenstva |
| 5. | Medijska promocija rada Povjerenstva putem letka, radijskih emisija te članaka u lokalnim novinama  | kontinuirano | Predsjednica Povjerenstva | PredsjednicaPovjerenstva |
| 6.  | Sudjelovanje u medijskim kampanjama, kao i u samim medijima s ciljem isticanja politike jednakih mogućnosti za oba spola u svim područjima života i rada  | kontinuirano | Svi članovi/cePovjerenstva | Svi članovi/cePovjerenstva |
| 7. | Provođenje projekta „Ženska kreativnost u ruralnom životu“ povodom obilježavanja Svjetskog dana seoskih žena – 15. listopada | listopad 2019. | Svi članovi/cePovjerenstva | Svi članovi/cePovjerenstva |
| 8. | Obilježavanje značajnih datuma utvrđenih u Programu rada za 2019. godinu | kontinuirano | Svi članovi/cePovjerenstva | Svi članovi/cePovjerenstva |
| 9. | Obilježavanje Nacionalnog borbe protiv nasilja nad ženama – 22. rujna, zajednička aktivnost s Centrom za socijalnu skrb, PU varaždinskom te institucijama i udrugama koje sudjeluju u prevenciji nasilja | rujan2019. | Svi članovi/cePovjerenstva | Svi članovi/cePovjerenstva |
| 10.  | Suradnja sa svim radnim tijelima Gradskoga vijeća s ciljem realizacije zajedničkih programa, odnosno unaprjeđenja međuresorne suradnje | kontinuirano | PredsjednicaPovjerenstva | Svi članovi/cePovjerenstva |
| 11. | Predlaganje suradnje prosvjetnih djelatnika i službenika s Povjerenstvom | kontinuirano | PredsjednicaPovjerenstva | Svi članovi/cePovjerenstva |

**II.**

 Tijekom 2019. godine planira se obilježavanje sljedećih značajnijih datuma (u suradnji sa srodnim Povjerenstvima, Zavodom za javno zdravstvo Varaždinske županije, Centrom za socijalnu skrb Ludbreg, Savjetom mladih Grada Ludbrega, Udrugom Narcisa – Žene u borbi protiv raka dojke, zdravstvenim i odgojno - obrazovnim ustanovama, nevladinim udrugama i organizacijama civilnog društva, ustanovama za brigu o starijim osobama, policijskom postajom Ludbreg):

1. Međunarodni dan žena – 8. ožujka
2. Svjetski dan zdravlja – 7. travnja
3. Međunarodni dan obitelji – 15. svibnja
4. Nacionalni dan borbe protiv nasilja nad ženama – 22. rujna
5. Svjetski dan seoskih žena – 15. listopada

**III.**

 Povjerenstvo za ravnopravnost spolova Grada Ludbrega, sukladno ovom Programu rada, isti će provoditi i najmanje jednom godišnje izvještavati o njegovom provođenju i izvršenju Gradsko vijeće Grada Ludbrega.

**IV.**

 Ovaj Program stupa na snagu danom donošenja, a primjenjuje se za 2019. godinu.

 Predsjednica Povjerenstva:

 Anica Happ